India
India Res apud Vicidata repertae: Terra continens: Asia Territoria finitima: Nepalia, Bangladesia, Butania, Birmania, Pakistania, Res publica popularis Sinarum, Indonesia, Srilanca Locus: 22°48′0″N 83°0′0″E Caput: Dellium Novum Gestio Res publica foederalis, parliamentary democracy Princeps: Droupadi Murmu Praefectus: Narendra Modi Consilium: Parliament of India Iudicium: Supreme Court of India Situs interretialis Populus Numerus: 1 326 093 247 Sermo publicus: Hindice, Anglice Zona horaria: Indian Standard Time, Asia/Kolkata Moneta: Indian rupee Commemoratio Paean: Jana Gaṇa Mana Praeceptum: Satyameva Jayate Sigla ISO IN, IND, 356; IOC IND Dominium interretiale: .in, .ભારત, .भारत, .ଭାରତ, .ਭਾਰਤ, .ভারত, .இந்தியா, .భారత్, .ভাৰত, .بھارت, .ಭಾರತ, .ഭാരതം Praefixum telephonicum: +91 Siglum autoraedarum: IND Tabula aut despectus India (-ae, f.; Hindi भारत Bhārata), seu plenius Res Publica India (भारत गणराज्य Bhārata Gaṇarājya), est civitas sui iuris in Asia Meridiana sita, septima mundi civitas quod ad superficiem pertinet, ad numerum civium ex Iunio anni 2023 prima, et ex anno 1947, tempore suae libertatis constitutae, frequentissima orbis terrarum democratia. India, definita ab Oceano Indico in meridie, Mari Arabico in occidente, et Sinu Bengaliensi in oriente, litus 7517 chiliometrorum longum habet. Attingit Pakistaniam in occidente; Sinas (provinciam Tibeticam), Nepaliam, et Butaniam in septentrionibus; et Bangladesham et Birmaniam in oriente. India est prope Sri Lancam, Insulas Maldivas, et Indonesiam in Oceano Indico. Terra Civilizationis Vallis Indi et antiqua viarum mercatoriarum et vastorum imperiorum regio, subcontinens Indica diutissime agnitus est pro divitiis commercii et culturae suorum (Oldenburg 2007). Quattuor maiores orbis terrarum religiones—Hinduismus, Buddhismus, Iainismus, et Sikhismus—in India ortae sunt, cum Zoroastrianismus, Iudaismus, Christianitas, et Islam primo millennio advenirent et culturam regionis commutarent. Paulatim a Societate Britannica Indiae Orientalis adiuncta a saeculo duodevicensimo ineunte et colonizata a Regno Britanniarum a medio saeculo undevicensimo India facta est civitas libera anno 1947 post certamen pro libertate, quod a longe lateque diffusa recusatione non violenta designatum est. India ex 1950 est respublica foederalis, quae in viginti octo civitatibus et septem territoriis sub parlamentaria democratiae systemate consistit. Maximarum mundi oeconomiarum eius oeconomia est duodecima rationibus permutationibus mercatoriis(en) et quarta potestate potentia emptionis(en). Oeconomicis post 1991 correctionibus effectum est, ut una ex eis, quae quam celerrime creverunt, mundi civitatibus exstitisset. Adhuc autem restant extrema paupertas, legendi scribendique imperitia, fames. Etiam religionum, linguarum, gentium multitudo societatis Indicae est. Terram habitant multae ferae in variis reservatis tutelaribus.